# มหา'ลัย เหมืองแร่
มหา'ลัย เหมืองแร่ เป็นภาพยนตร์ไทยระดับงานคุณภาพที่ออกฉายในปี พ.ศ. 2548 เขียนบทและกำกับโดย จิระ มะลิกุล จากหนังสือรวมเรื่องสั้น ชุด เหมืองแร่ ของอาจินต์ ปัญจพรรค์ ภาพยนตร์เรื่องนี้ใช้งบประมาณสร้างสูงถึง 70 ล้านบาท แต่ถึงแม้จะล้มเหลวด้านรายได้  ฉาย 10 วันได้รายได้เพียง 19 ล้านบาท http://www.siamzone.com/movie/m/2918/trivia แต่ก็สามารถคว้ารางวัลภาพยนตร์ยอดเยี่ยมถึง 3 สถาบันจากรางวัลสุพรรณหงส์ผลรางวัลภาพยนตร์แห่งชาติ สุพรรณหงส์ ประจำปี 2548 ชมรมวิจารณ์บันเทิงรายชื่อผู้ได้รับรางวัลจากชมรมวิจารณ์บันเทิง ปี 2548 และคมชัดลึก อวอร์ด

 เนื้อเรื่องย่อ 
พ.ศ. 2492 อาจินต์ ปัญจพรรค์ วัย 22 ปี  นิสิตชั้นปีที่สองจากคณะวิศวกรรมศาสตร์ จุฬาลงกรณ์มหาวิทยาลัย ถูกรีไทร์ออกจากมหาวิทยาลัย เขาเดินทางไปภาคใต้ อาศัยรถขนหมูจากภูเก็ต มุ่งหน้าไปทำงานที่เหมืองกระโสม ตำบลกระโสม อำเภอตะกั่วทุ่ง จังหวัดพังงา หลังจากได้พบและสัมภาษณ์งานกับ นายฝรั่ง (Anthony Howard Gould) เขาได้ฝึกงาน ติดตามนายฝรั่ง และทำงานใช้แรงงานแทนคนงานของเรือขุดสายแร่ดีบุก  ณ ที่นี้ ชีวิตของอดีตนักศึกษาชั้นปี 2 จากมหาวิทยาลัยดัง  ได้เริ่มชีวิตปี 1 ใน มหา'ลัย เหมืองแร่ แล้ว

 นักแสดง 
 พิชญะ วัชจิตพันธ์ รับบท อาจินต์
 ดลยา หมัดชา รับบท ละเอียด
 สนธยา ชิตมณี รับบท ไอ้ไข่
 นิรันต์ ชัตตาร์ รับบท พี่จอน
 แอนโทนี โฮวาร์ด กูลด์ รับบท นายฝรั่ง
 จุมพล ทองตัน รับบท โกต้อง
 จรัล เพ็ชรเจริญ รับบท ตาแดง
 ศรชัย จุลลางกูร รับบท พี่ก้อง
 สุทธิพงษ์ นุ้ยสุชล รับบท พี่เหวง

 เพลงประกอบ 
 You Are My Sunshine ของ Jimmie Davis
 Short Trip Home ของ Edgar Mayer
 เสียงครวญจากดวงใจ คำร้อง / ทำนอง  และต้นฉบับขับร้องโดย สมยศ ทัศนพันธุ์ 
 บุรงกากราตุอา ทำนองโดย ชัยภัค ภัทรจินดา (นิก กอไผ่)

 เกร็ดภาพยนตร์ 
 เพลงประกอบภาพยนตร์ You are my sunshine เป็นเพลงเก่าตั้งแต่ ค.ศ. 1931 http://www.ziplo.com/Sunshine.html แต่งโดยจิมมี เดวิส และชาร์ลส มิตเชล  เป็นเพลงประจำรัฐลุยเซียนา สหรัฐอเมริกา ทีมงานสร้างซื้อลิขสิทธิ์มาบรรจุในภาพยนตร์ด้วยราคาแพงอีกครั้งกับ.. "มหา'ลัยเหมืองแร่" ..You Are My Sunshine
 เดิมอาจินต์ ปัญจพรรค์ ตั้งใจว่าจะไม่ขายลิขสิทธิ์เรื่องนี้เพื่อมาสร้างเป็นภาพยนตร์อย่างเด็ดขาด เพราะไม่ต้องการให้ใครนำมาสร้างเป็นหนังแอ็กชั่น แต่ในที่สุดก็ยอมขายลิขสิทธิ์ให้จิระ เป็นผู้กำกับ เมื่อจิระบอกว่า ผมไม่เคยคิดว่าหนังแอ็กชั่น จะหมายถึงคนชกกันแค่นั้น ฝนตก 7 วัน 7 คืน ก็สามารถเป็นหนังแอ็กชั่นได้ 
 บทภาพยนตร์เรื่องนี้เริ่มเขียนตั้งแต่เดือนกุมภาพันธ์ พ.ศ. 2547 จนถึงเดือนพฤษภาคม พ.ศ. 2547 และหาสถานที่ถ่ายทำไล่ตั้งแต่ภูเก็ตขึ้นมาถึง พังงา ที่ อ.เมือง อ.ตะกั่วทุ่ง อ.ท้ายเหมือง ขึ้นมาเรื่อยๆจนมาสรุปเป็นที่ อ.คุระบุรี จ.พังงา
 ภาพยนตร์เรื่องนี้ได้รับคัดเลือกจากเทศกาลภาพยนตร์นานาชาติปูซาน ให้ไปฉายในสาขา A Window on Asian Cinema เพื่อฉลองครบรอบ 10 ปี เทศกาลภาพยนตร์นานาชาติปูซาน ประเทศเกาหลีใต้ ในวันที่ 6-14 ตุลาคม พ.ศ. 2548 http://entertain.teenee.com/thaistar/420.html
 ภาพยนตร์เรื่องนี้ได้รับคัดเลือกให้เป็นตัวแทนภาพยนตร์ไทยเข้าชิงรางวัลออสการ์ ครั้งที่ 78 สาขาภาพยนตร์ภาษาต่างประเทศยอดเยี่ยม เหมืองแร่ฯ ชิงออสการ์ "เก้ง" ไม่กล้าหวังถึงรางวัล
 ภาพยนตร์เรื่องนี้ได้รับคัดเลือกเป็นมรดกภาพยนตร์ของชาติ ในปี พ.ศ. 2556 ร่วมกับภาพยนตร์ไทยอีก 24 เรื่อง 

 รางวัล 
ปีรายการรางวัล/สาขาผู้ได้รับการเสนอชื่อผลพ.ศ. 2549รางวัลภาพยนตร์แห่งชาติ สุพรรณหงส์ ครั้งที่ 15รางวัลภาพยนตร์ยอดเยี่ยม GTH รางวัลผู้กำกับภาพยนตร์ยอดเยี่ยมจิระ มะลิกุล ผู้แสดงนำชายยอดเยี่ยมพิชญะ วัชจิตพันธ์ผู้แสดงสมทบชายยอดเยี่ยมสนธยา ชิตมณีบันทึกเสียงยอดเยี่ยมนเรศ สราภัสสร , ห้องบันทึกเสียงรามอินทรา ออกแบบเครื่องแต่งกายยอดเยี่ยมอภิญญา ชวรางกูรกำกับศิลป์ยอดเยี่ยม เอก เอี่ยมชื่นพ.ศ. 2549รางวัลภาพยนตร์ไทย ชมรมวิจารณ์บันเทิง ครั้งที่ 14รางวัลภาพยนตร์ยอดเยี่ยม GTH รางวัลผู้กำกับภาพยนตร์ยอดเยี่ยมจิระ มะลิกุล ผู้แสดงสมทบชายยอดเยี่ยมจรัล เพ็ชรเจริญบทภาพยนตร์ยอดเยี่ยม จิระ มะลิกุลกำกับภาพยอดเยี่ยม ชาญกิจ ชำนิวิกัยพงศ์ ลำดับภาพยอดเยี่ยมปาน บุษบรรณ ดนตรีประกอบยอดเยี่ยมอมรพงศ์ เมธาคุณวุฒิ , Wild At Heartกำกับศิลป์ยอดเยี่ยม เอก เอี่ยมชื่นพ.ศ. 2549รางวัลสตาร์เอนเตอเทนเมนท์ ครั้งที่ 4รางวัลภาพยนตร์ยอดเยี่ยม GTH  รางวัลผู้กำกับภาพยนตร์ยอดเยี่ยมจิระ มะลิกุล ผู้แสดงนำชายยอดเยี่ยมพิชญะ วัชจิตพันธ์ผู้แสดงสมทบชายยอดเยี่ยมสนธยา ชิตมณีบทภาพยนตร์ยอดเยี่ยม จิระ มะลิกุลกำกับภาพยอดเยี่ยม ชาญกิจ ชำนิวิกัยพงศ์ กำกับศิลป์ยอดเยี่ยมเอก เอี่ยมชื่น บันทึกเสียงยอดเยี่ยม นเรศ สราภัสส ,ห้องบันทึกเสียงรามอินทรา พ.ศ. 2549รางวัลเฉลิมไทย ครั้งที่ 3รางวัลภาพยนตร์ยอดเยี่ยม GTH รางวัลผู้กำกับภาพยนตร์ยอดเยี่ยมจิระ มะลิกุล ผู้แสดงสมทบชายยอดเยี่ยมสนธยา ชิตมณีบทภาพยนตร์ยอดเยี่ยม จิระ มะลิกุลพ.ศ. 2549รางวัลสตาร์พิคส์ ครั้งที่ 3กำกับภาพยอดเยี่ยม ชาญกิจ ชำนิวิกัยพงศ์ ดนตรีประกอบยอดเยี่ยมอมรพงศ์ เมธาคุณวุฒิ , Wild At Heartกำกับศิลป์ยอดเยี่ยม เอก เอี่ยมชื่นพ.ศ. 2549รางวัลคมชัดลึก ครั้งที่ 3รางวัลภาพยนตร์ยอดเยี่ยม GTH  รางวัลผู้กำกับภาพยนตร์ยอดเยี่ยมจิระ มะลิกุล